ફક્ત ૨૦૦ મહિલાઓના લબ્ધિ ગ્રુપના કાર્યક્રમમાં લીલા ભણસાલી અને તેમનો પુત્ર સંજય કઈ રીતે આવ્યાં એ સવાલ કોઈને પણ થાય. જોકે એનો જવાબ તો આ ગ્રુપનાં અગ્રણી શીલા શાહ પાસે પણ નથી. તેમણે આ સંદર્ભમાં ‘મિડ-ડે’ને ટૂંકમાં કહ્યું હતું કે ‘અમે તેમને આમંત્રવા માટે અનેક લોકોની લાગવગ લગાડી હતી. એના થકી અમે તેમના ઘરે આમંત્રણ આપવા પહોંચી શક્યાં હતાં. એ સમયે અમારે એવું નક્કી થયું હતું કે અમે મુલુંડથી અમારા એક સભ્ય સાથે કાર મોકલીશું જેમાં ૮૦ વર્ષનાં લીલાબહેન આવશે અને પાછાં જશે, પણ અમારા આશ્ચર્ય વચ્ચે અમારી કાર ખાલી પાછી ફરી હતી. સંજયભાઈ અને લીલાબહેન તેમની મર્સિડીઝ કારમાં મુલુંડ આવ્યાં હતાં.’ સંજયભાઈની સિસ્ટર બેલા સેહગલ પણ સાથે હતી.